
INSTRUCŢIUNE

de securitate şi sănătate în muncă a juristului

(numărul de înregistrare)

1. În exerciţiul funcţiunii sale juristul monitorizează respectarea legislaţiei din domeniul muncii, cerinţelor normelor şi regulilor de protecţie a muncii la întreprindere, regimului de lucru şi odihnă, condiţiilor de muncă a femeilor şi tinerilor;

2. Examinează materialele cu privire la tragerea la răspundere disciplinară a salariaţilor pentru încălcarea regulilor şi normelor de protecţie a muncii.

Totodată juristul pregăteşte şi expediază în organele corespunzătoare materialele privind tragerea la răspunderea penală a persoanelor pentru încălcările flagrante a actelor legislative şi altor acte normative de protecţie a muncii;

3. Acordă consultaţii, desfăşoară seminare şi cursuri de lecţii tematice cu salariaţii unităţii despre legislaţia din domeniul muncii, eliberează certificate şi încheieri privitor la întrebările organizatorice bazate pe respectarea legislaţiei de protecţie a muncii;

4. Asigură pregătirea materialelor pentru repararea prejudiciului cauzat accidentaţilor în urma unui accident de muncă conform legislaţiei în vigoare;

5. Desfăşoară propagarea întrebărilor juridice din domeniul protecţiei muncii;

6. Efectuează instruirea personalului în domeniul relaţiilor de muncă;

7. Participă la lucrul comisiei de verificare a cunoştinţelor în domeniul protecţiei muncii a personalului administrativ.

